Í Héraðsskjalasafni Þingeyinga er að finna skjalið E - 259 / 1 . Þetta er bréf frá Sigríði Hallgrímsdóttur frá Landamóti í Suður-Þingeyjarsýslu til eiginmanns síns Sigurðar Sigurðssonar bónda og hreppsstjóra . Bréfið skrifaði Helga Friðriksdóttir frá Fremstafelli með ósjálfráðri skrift . Jeg er Sigríður Hallgrímsdóttir Vertu svo góð að koma boðum til Sigurðar míns , Helga mín . Blessaður og sæll elskan mín ! Vertu viss um að mjér líður vel ; Lærimeistarinn lætur mig finna nálægð sína ; og umvafinn kærleika ; er hver sá sem hugsar um að vera hjálplegur . Elsku vinurinn minn ; jeg var ekki hér lengi ; áður en jeg fór í söngflokk þar sem margir eru samstiltir ; umkringdir af Lærimeistarans krafti ; Ó sú dýrð að vera hjér ; vertu viss um að þú kemur í þennan flokk ; þegar þú ert búin með þitt dagsverk ; láttu það vera þitt starf ; að vera þar sem verið er að undirbúa bræðralag ; svo menn noti tíman vel ; umvafin verður hver sá sem gjörir vilja Lærimeistarans ; krafti góðs Guðs ; dásemdir hans eru svo miklar að mennirnir geta ekki skilið þær til fulls ; fyr en þeir eru komnir í dýrðina ; vertu vakandi fyrir öllu góðu elskan mín ; þá er þjer borgið ; Vertu sæll ; og góður Guð leiði þig þennan stutta tíma sem eftir er . Jeg þakka fólkinu fyrir mig . Stína mín vertu blessuð ; fyrir að hjálpa mér , og þið öll ; ykkar Sigríður Hallgrímsdóttir .